text: [{"text_idx": "#000004", "text": "Sorg er ein natu\u0301rlig reaktio\u0301n upp a\u0301 at missa ein, man er go\u0301\u00f0ur vi\u00f0. Ta\u00f0 er sera ymiskt hja\u0301 teimum sum hava mist, hvussu sorg kennist og kemur til sjo\u0301ndar. Summi vi\u0301sa sterkar kenslur fyri \u00f8\u00f0rum, summi goyma t\u00e6r meira, summi merkja ikki serliga sterkar reaktio\u0301nir o.s.fr. Ta\u00f0 s\u00e6st eitt nu\u0301 i\u0301 familjum, i\u00f0 hava mist, at ta\u00f0 ofta er ymiskt, hvussu familjulimir reagera, og n\u00e6r reaktio\u0301nirnar koma. Ein ors\u00f8k til ta\u00f0 er, at vit \u00f8ll eru ymisk sum menniskju, og ti\u0301 reagera ymiskt. Sorg er eisini ymisk alt eftir aldri, kyni, sambandi til tann dey\u00f0a, umst\u00f8\u00f0unum i\u0301 samband vi\u00f0 andla\u0301ti\u00f0 o.a. Ti\u0301 er ta\u00f0 umra\u0301\u00f0andi at minnast, at sorg er ein natu\u0301rlig reaktio\u0301n og at ta\u00f0 ikki er ein r\u00e6ttur ella ein skeivur ma\u0301ti at syrgja uppa\u0301."}, {"text_idx": "#000005", "text": "Sorg kemur, sum a\u0301\u00f0ur nevnt, til sjo\u0301ndar upp a\u0301 no\u0301gvar ymiskar ma\u0301tar. Sorg er ofta ein samanseting av kensluligum, fysiskum, sosialum og hugsanarligum reaktio\u0301num. Ni\u00f0anfyri eru d\u00f8mi um, hvussu sorg kann vi\u0301sa seg."}, {"text_idx": "#000009", "text": "Hesar reaktio\u0301nir eru ikki til sta\u00f0ar alla ti\u0301\u00f0ina. Tey flestu skifta i\u0301millum at vera i\u0301 sorg og at vera gla\u00f0/ur ella hyggja meira frameftir. Ta\u00f0 at vera gla\u00f0/ur ella at taka ein ste\u00f0g fra\u0301 sorgini, kann geva skuldarkenslur fyri n\u00f8kur, men ta\u00f0 er ein natu\u0301rligur og ney\u00f0ugur partur av at vera i\u0301 sorg, m.a. ti\u0301 at ta\u00f0 er vi\u00f0 til at gera, at man l\u00e6rir at liva vi\u00f0 sorgini."}, {"text_idx": "#000011", "text": "No\u0301gv b\u00f8rn og ung kenna seg eisini \u00f8\u00f0rvi\u0301si og einsam\u00f8ll i\u0301 sorgini. Ta\u00f0 kann kennast sum, at onnur ikki ordiliga skilja, hvussu man hevur ta\u00f0 ella sum, at man ikki longur heldur ta\u00f0 sama vera a\u0301hugavert. Ta\u00f0 kann ofta vera ein hja\u0301lp at tosa vi\u00f0 eitt nu\u0301 vinfo\u0301lk ella onnur, sum hava mist, um hvussu ta\u00f0 kennist. Tey kunnu onganti\u0301\u00f0 ordiliga skilja, hvussu tu\u0301 hevur ta\u00f0, men tey kunnu koma at skilja ta\u00f0 betri."}, {"text_idx": "#000012", "text": "Sorg er, sum a\u0301\u00f0ur nevnt sera individuell og ta\u00f0 er sorgargongdin eisini. Fyrr var\u00f0 hildi\u00f0, at man fo\u0301r i\u0301gj\u00f8gnum stadiir, ta\u0301 man var i\u0301 sorg, og at man var li\u00f0ugur vi\u00f0 sorgina, ta\u0301 man kom i\u0301gj\u00f8gnum tey. I\u0301 dag s\u00e6r man sorg meira sum eina individuella process, har tey flestu l\u00e6ra at liva vi\u00f0 sorgini."}, {"text_idx": "#000013", "text": "Ta\u0301 man er i\u0301 sorg, skifta tey flestu i\u0301millum at vera i\u0301 sorgini og at vera gla\u00f0/ur ella hyggja frameftir. Ta\u00f0 er ein natu\u0301rligur partur av sorgargongdini. Ta\u00f0 er b\u00e6\u00f0i gott at vera i\u0301 sorgini og at taka ein ste\u00f0g fra\u0301 sorgini og vera gla\u00f0/ur. Ta\u00f0 er vi\u00f0 til at gera, at man l\u00e6rir at liva vi\u00f0 sorgini."}, {"text_idx": "#000014", "text": "Ofta si\u0301ggjast no\u0301gvar reaktio\u0301nir ta fyrstu ti\u0301\u00f0ina eftir, at ein hevur mist. Ta\u0301 kunnu fleiri kenna seg \u00f8rkymla\u00f0i og hava trupult vi\u00f0 at fa\u0301a gerandisdagin at hanga saman, ella at sorgin fyllir sera no\u0301gv i\u0301 gerandisdegnum. Vi\u00f0 ti\u0301\u00f0ini gerast sorgarreaktio\u0301nirnar veikari og ta\u00f0 gongur longri i\u0301millum t\u00e6r, i\u0301 takt vi\u00f0, at man l\u00e6rir seg at liva vi\u00f0 sorgini."}, {"text_idx": "#000016", "text": "Fyri uml. 7% av teimum, sum hava mist ein av teirra n\u00e6rmastu, kann sorgin u\u0301tvikla seg til forlongda sorg. Ta\u00f0 kann t.d. vera um sorgarreaktio\u0301nirnar ikki gerast f\u00e6rri og ikki fa\u0301a minni styrki, ella um ta\u00f0 gongur u\u0301t yvir gerandisdagin, langa ti\u0301\u00f0 eftir andla\u0301ti\u00f0. Summi u\u0301tvikla eisini tekin um eitt nu\u0301 tunglyndi, o\u0301tta ella PTSD. Um sorgin u\u0301tviklar seg til forlongda sorg ella man u\u0301tviklar tunglyndi ella ti\u0301li\u0301kt, er umra\u00f0andi at leita s\u00e6r hja\u0301lp."}]